2023 4 26
LT
Europos Sąjungos oficialusis leidinys
L 111/3
(7)
norint įgyvendinti Reglamente (ES) 2021/1119 nustatytus įsipareigojimus, taip pat Sąjungos įsipareigojimus pagal Paryžiaus susitarimą, 2030 m. išmetamo šiltnamio efektą sukeliančių dujų kiekio mažinimo tikslui pasiekti skirta Sąjungos reguliavimo sistema turėtų būti pritaikyta;
(8)
Reglamentu (ES) 2018/842 valstybėms narėms nustatyti įpareigojimai dėl jų minimalių indėlių 2021–2030 m. laikotarpiu siekiant įvykdyti dabartinį Sąjungos tikslą – sektoriuose, kuriems taikomas to reglamento 2 straipsnis, išmetamą šiltnamio efektą sukeliančių dujų kiekį 2030 m. sumažinti 30 %, palyginti su 2005 m. lygiu.
Tuo reglamentu taip pat nustatytos metinių šiltnamio efektą sukeliančių dujų emisijų kvotų nustatymo taisyklės ir valstybių narių pažangos joms užtikrinant savo minimalų indėlį vertinimo taisyklės;
(9)
nors apyvartinių taršos leidimų prekybos sistema bus taikoma ir jūrų transporto išmetamam šiltnamio efektą sukeliančių dujų kiekiui, taip pat pastatų, kelių transporto bei papildomų sektorių išmetamam šiltnamio efektą sukeliančių dujų kiekiui, Reglamento (ES) 2018/842 taikymo sritis turėtų išlikti tokia pati.
Todėl Reglamentas (ES) 2018/842 turėtų toliau būti taikomas Sąjungos vidaus laivybos sektoriaus išmetamam šiltnamio efektą sukeliančių dujų kiekiui, bet neturėtų būti taikomas tarptautinės laivybos sektoriaus išmetamam šiltnamio efektą sukeliančių dujų kiekiui.
Komunalinių atliekų deginimo įrenginių įtraukimas į Direktyvos 2003/87/EB I priedą tos direktyvos 14 ir 15 straipsnių tikslais taip pat neturėtų pakeisti Reglamento (ES) 2018/842 taikymo srities.
Valstybės narės išmetamas šiltnamio efektą sukeliančių dujų kiekis, kuriam taikomas Reglamentas (ES) 2018/842 ir į kurį reikia atsižvelgti vykdant atitikties patikras, toliau bus nustatomas atlikus apskaitos ataskaitų peržiūrą pagal Europos Parlamento ir Tarybos reglamentą (ES) 2018/1999 (10);
(10)
laikantis 2006 m.
IPCC gairių dėl nacionalinės šiltnamio efektą sukeliančių dujų apskaitos, gaminant energiją iš biomasės išmetamas CO2 kiekis pagal Reglamentą (ES) 2018/841 pranešamas įtraukiant jo duomenis į žemės naudojimo, žemės naudojimo keitimo ir miškininkystės apskaitos kategorijas.
Kad būtų išvengta įskaičiavimo du kartus, nustatant šiltnamio efektą sukeliančių dujų kiekį pagal Reglamentą (ES) 2018/842, šiltnamio efektą sukeliančių dujų kiekis, išmetamas naudojant biodegalus, skystuosius bioproduktus ir biomasės kurą, laikomas lygiu nuliui.
Kad būtų atsižvelgta į netiesioginio žemės naudojimo keitimo poveikį ir skatinamas tokio kuro tvarumas, svarbu, kad visos valstybės narės visapusiškai įgyvendintų Europos Parlamento ir Tarybos direktyvą (ES) 2018/2001 (11), įskaitant jos tokiam kurui skirtus tvarumo ir išmetamo šiltnamio efektą sukeliančių dujų kiekio sumažėjimo kriterijus;
(11)
kai kuriuose sektoriuose išmetamas šiltnamio efektą sukeliančių dujų kiekis padidėjo arba išliko stabilus.
Savo 2020 m. rugsėjo 17 d. komunikate „Platesnis Europos 2030 m. klimato srities užmojis.
Investavimas į neutralaus poveikio klimatui ateitį žmonių labui“ Komisija nurodė, kad padidintą bendrą 2030 m. išmetamo šiltnamio efektą sukeliančių dujų kiekio mažinimo tikslą pavyks pasiekti tik tokiu atveju, jei prisidės visi sektoriai;
(12)
savo 2020 m. gruodžio 11 d. išvadose Europos Vadovų Taryba nurodė, kad naująjį 2030 m. išmetamo šiltnamio efektą sukeliančių dujų kiekio mažinimo tikslą Sąjunga kolektyviai pasieks ekonomiškai efektyviausiu būdu ir visos valstybės narės dalyvaus dedant tas pastangas, atsižvelgdamos į sąžiningumo bei solidarumo aspektus ir nė vieno nepalikdamos nuošalyje, ir kad naująjį 2030 m. tikslą reikia pasiekti tokiu būdu, kad būtų išsaugotas Sąjungos konkurencingumas ir atsižvelgta į skirtingą valstybių narių, be kita ko, salose esančių valstybių narių ir salų, pradinę padėtį, konkrečias nacionalines aplinkybes ir išmetamo šiltnamio efektą sukeliančių dujų kiekio mažinimo potencialą, taip pat dedamas pastangas;
(13)
kad būtų pasiektas naujasis Sąjungos 2030 m. tikslas sumažinti grynąjį išmetamą šiltnamio efektą sukeliančių dujų kiekį bent 55 %, palyginti su 1990 m. lygiu, sektoriai, kuriems taikomas Reglamentas (ES) 2018/842, turės palaipsniui mažinti išmetamą šiltnamio efektą sukeliančių dujų kiekį, kol 2030 m. jis taps 40 % mažesnis, palyginti su 2005 m. lygiu.
Reglamentu (ES) 2018/842 taip pat padedama siekti Paryžiaus susitarimo tikslų ir Reglamentu (ES) 2021/1119 nustatyto Sąjungos tikslo ne vėliau kaip 2050 m. užtikrinti poveikio klimatui neutralumą; jam pasiekti reikia ilgainiui suderinti visų valstybių narių pastangas, kartu atsižvelgiant į konkrečias nacionalines aplinkybes;
(10) 2018 m. gruodžio 11 d. Europos Parlamento ir Tarybos reglamentas (ES) 2018/1999 dėl energetikos sąjungos ir klimato politikos veiksmų valdymo, kuriuo iš dalies keičiami Europos Parlamento ir Tarybos reglamentai (EB) Nr. 663/2009 ir (EB) Nr. 715/2009, Europos Parlamento ir Tarybos direktyvos 94/22/EB, 98/70/EB, 2009/31/EB, 2009/73/EB, 2010/31/ES, 2012/27/ES ir 2013/30/ES, Tarybos direktyvos 2009/119/EB ir (ES) 2015/652 ir panaikinamas Europos Parlamento ir Tarybos reglamentas (ES) Nr.
525/2013 (OL L 328, 2018 12 21, p. 1).
(11) 2018 m. gruodžio 11 d. Europos Parlamento ir Tarybos direktyva (ES) 2018/2001 dėl skatinimo naudoti atsinaujinančiųjų išteklių energiją (OL L 328, 2018 12 21, p. 82).